S-82/2010

Mál þetta, sem dómtekið var 16. febrúar sl., er höfðað með ákæru útgefinni af lögreglustjóranum á höfuðborgarsvæðinu 10. febrúar 2010 á hendur B-kk-þgf K-kk-þgf, kt. 000000-0000, Hverfisgötu 58, Reykjavík fyrir eftirtalin brot:

I.

Fyrir þjófnað, með því að hafa þriðjudaginn 12. janúar 2010, í versluninni Respekt, Firðinum, Hafnarfirði, stolið 20.000-30.000 krónum í reiðufé úr sjóðsvél verslunarinnar.

Þetta telst varða við 244. gr. almennra hegningarlaga nr. 19/1940.

II.

Fyrir þjófnað, með því að hafa mánudaginn 11. janúar 2010, í verslun Olís við Hafnarfjarðarveg, Garðabæ, stolið tveimur súkkulaðistykkjum, samtals að verðmæti 390 krónur.

Þetta telst varða við 244. gr. almennra hegningarlaga nr. 19/1940.

III.

Fyrir hylmingu, með því að hafa í neðangreind skipti, í sameign í fjölbýlishúsinu við Leirubakka 10, Reykjavík, haft í vörslum sínum riffla, þrátt fyrir að vita að um þjófstolna muni væri að ræða og þannig haldið þeim ólöglega fyrir eigendum þeirra.

Fimmtudaginn 7. janúar 2010 haft í vörslum sínum 22. cal riffil af gerðinni Mossberg, sem stolið var frá Grandagarði 20, Reykjavík, á tímabilinu 6. desember 2009-7. janúar 2010.

Föstudaginn 8. janúar 2010 haft í vörslum sínum 22. cal riffil af gerðinni Kriegeskorte & co, sem stolið var úr bílskúr við Spóahóla 14, Reykjavík, þann 26. ágúst 2009.

Þetta telst varða við 254. gr. almennra hegningarlaga nr. 19/1940.

IV.

Fyrir fíkniefnalagabrot, með því að hafa að morgni 26. desember 2009, á lögreglustöðinni við Krókháls, Reykjavík, haft í vörslum sínum 0,27 grömm af kannabisefni sem ákærði framvísaði við lögreglu.

Þetta telst varða við 2. gr., sbr. 5. og 6. gr. laga um ávana- og fíkniefni nr. 65/1974, með áorðnum breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

V.

Fyrir fíkniefnabrot, með því að hafa laugardaginn 26. desember 2009, í herbergi í fjölbýlishúsi við Blöndubakka 11, Reykjavík, haft í vörslum sínum 0,38 g af amfetamíni sem lögregla fann við leit.

Þetta telst varða við 2. gr., sbr. 5. gr. laga um ávana- og fíkniefni nr. 65/1974, með áorðnum breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

VI.

Fyrir hylmingu, með því að hafa laugardaginn 26. desember 2009, í herbergi í fjölbýlishúsi við Blöndubakka 11, Reykjavík, haft í vörslum sínum íþróttatösku sem innihélt boxhanska, íþróttaskó, rúskinnsjakka og inneignarnótu að upphæð 1210 krónur, sem stolið var fyrr um daginn úr líkamsræktarstöðinni World Class Laugum, Reykjavík, þrátt fyrir að vita að um þjófstolna muni væri að ræða og þannig haldið þeim ólöglega fyrir eiganda þeirra.

Þetta telst varða við 254. gr. almennra hegningarlaga nr. 19/1940.

VII.

Fyrir þjófnað, með því að hafa að morgni 25. desember 2009, í félagi við S-kk-þf B-kk-þf og A-kvk-þf G-kvk-þf, í auðgunarskyni brotist inn í húsnæði að Funahöfða 17 í Reykjavík, með því að brjóta upp útidyrahurð, og þar brotist inn í tvö herbergi nr. 311 og 312 og sameign húsnæðisins, og stolið þaðan fatnaði, snyrtiveski og þurrkara, en lögregla kom að ákærða á innbrotsvettvangi.

Þetta telst varða við 244. gr. almennra hegningarlaga nr. 19/1940.

VIII.

Fyrir þjófnað, með því að hafa 17. desember 2009, í verslun Útilífs í Smáralind, Kópavogi, stolið fatnaði, samtals að verðmæti 16.970 krónur, og reynt að fara með hann út úr versluninni án þess að greiða fyrir hann, en ákærði var stöðvaður af öryggisverði verslunarinnar.

Þetta telst varða við 244. gr. almennra hegningarlaga nr. 19/1940.

IX.

Fyrir þjófnað, með því að hafa 16. desember 2009, í verslun Útilífs í Kringlunni, Reykjavík, stolið buxum af gerðinni Reebock að verðmæti 7.990 krónur, með því að ganga með buxurnar út úr versluninni án þess að greiða fyrir þær, en ákærði var stöðvaður af öryggisverði verslunarinnar.

Þetta telst varða við 244. gr. almennra hegningarlaga nr. 19/1940.

X.

Fyrir hylmingu, með því að hafa miðvikudaginn 18. nóvember 2009, á göngu við trjágróður sunnan við Breiðholtsbraut í Reykjavík, haft í vörslum sínum flatskjá af gerðinni Sony, sem stolið var skömmu áður úr íbúðarhúsi við Dynskóga 7, Reykjavík, þrátt fyrir að vita að um þjófstolinn mun væri að ræða og þannig haldið honum ólöglega fyrir eiganda hans.

Þetta telst varða við 254. gr. almennra hegningarlaga nr. 19/1940.

XI.

Fyrir þjófnað, með því að hafa sunnudaginn 19. júlí 2009, í verslun Bónus við Helluhraun 18 í Hafnarfirði, stolið debetkorti í eigu starfsmanns verslunarinnar.

Þetta telst varða við 244. gr. almennra hegningarlaga nr. 19/1940.

XII.

Fyrir hylmingu, með því að hafa mánudaginn 20. júlí 2009, í herbergi í fjölbýlishúsinu við Leirubakka 10, Reykjavík, haft í vörslum sínum skartgripi, skartgripakistil og lyfseðil stílaðann á S-kvk-þf M-kvk-þf P-kvk-þf, sem stolið var úr íbúð við Nökkvavog 21 í Reykjavík þann 10. október 2007, brúnt peningaveski með áletruninni „M-kvk-nf S-kvk-nf G-kvk-nf“, sem stolið var úr íbúð við Laufbrekku 3 í Kópavogi þann 15. júní 2007, dagbók merkt H-kvk-þgf K-kvk-þgf, sem stolið var úr bifreiðinni LT-546 þann 30. september 2007, og fartölvu af gerðinni Dell ásamt tveimur fartölvutöskum, sem stolið var úr iðnaðarhúsnæði við Flatahraun 27 í Hafnarfirði þann 17. júlí 2009, þrátt fyrir að vita að um þjófstolna muni væri að ræða og þannig haldið þeim ólöglega fyrir eigendum þeirra.

Þetta telst varða við 254. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Við þingfestingu málsins féll sækjandi frá ákæruliðum VI og VIII. Þá óskaði sækjandi eftir að breyta verknaðarlýsingu I. ákæruliðar þannig að ákærða sé gefið að sök að hafa stolið 6.500 krónum í umrætt sinn.

Farið var með mál þetta samkvæmt 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Er sannað með játningu ákærða, sem er í samræmi við önnur gögn málsins, að ákærði hafi gerst sekur um þá háttsemi sem honum er gefin að sök í ákæru og er þar rétt heimfærð til refsiákvæða.

Ákærði er fæddur í desember 1990. Samkvæmt sakavottorði gekkst hann undir sektargerð 24. maí 2007 fyrir fíkniefnalagabrot. Þann 29. nóvember 2007 var hann dæmdur í 12 mánaða fangelsi, þar af 9 mánuði skilorðsbundið, fyrir rán (252. gr. hgl.), ólögmæta meðferð fundins fjár (246. gr. hgl.), tilraun til fjársvika (248. gr., sbr. 20. gr. hgl.), tilraun til þjófnaðar (244. gr., sbr. 20. gr. hgl.), hylmingu (254. gr. hgl.) og fíkniefnalagabrot (2. gr., sbr. 5. og 6. gr. ávfl.). Þann 30. júlí 2008 var ákærði dæmdur í 15 mánaða fangelsi fyrir skjalafals (1. mgr. 155. gr. hgl.), fjársvik og tilraun til fjársvika (248. gr. og 248. gr. sbr. 20. gr. hgl.), þjófnað og þjófnaðartilraun (244. gr. og 244. gr. sbr. 20. gr. hgl.), brot gegn lögum um ávana- og fíkniefni (2. gr., sbr. 5. og 6. gr. l. um ávfl.) og hylmingu (254. gr. hgl.). Var skilorðshluti dómsins frá 29. nóvember 2007 þá tekinn upp og dæmdur með. Samkvæmt vottorði Fangelsismálastofnunar ríkisins, sem liggur fyrir í málinu, var ákærða 3. febrúar 2009 veitt reynslulausn á 225 daga eftirstöðvum refsingar samkvæmt síðastgreindum dómi. Rauf hann sérskilyrði reynslulausnarinnar og hóf afplánun greindra eftirstöðva 13. mars 2009. Honum var veitt reynslulausn á ný 4. júlí 2009 á 112 daga eftirstöðvum refsingarinnar. Ákærði rauf hins vegar sérskilyrði reynslulausnarinnar og hóf afplánun eftirstöðvanna 21. júlí 2009. Lauk hann afplánun þeirra að fullu 10. nóvember 2009.

Við ákvörðun refsingar verður litið til þess að ákærði er ungur að árum og hefur játað brot sín greiðlega. Þá verður litið til þess að ákærði er nú sakfelldur fyrir átta auðgunarbrot, auk fíkniefnabrota. Hefur hann sýnt af sér einbeittan brotavilja. Verður refsing ákærða tiltekin eftir reglum 77. gr. almennra hegningarlaga. Eldri auðgunarbrot hafa ekki ítrekunaráhrif í málinu, þar sem ákærði hafði ekki náð 18 ára aldri þegar þau voru framin. Þykir refsing ákærða hæfilega ákveðin fangelsi í 5 mánuði. Til frádráttar refsingu komi gæsluvarðhald ákærða sem hann hefur sætt frá 13. janúar 2010.

Ákærði verður dæmdur til að greiða málsvarnarþóknun skipaðs verjanda síns, H-kk-ef I-kk-ef hæstaréttarlögmanns, á rannsóknarstigi málsins og við meðferð þess fyrir dómi, 222.988 krónur, og þóknun skipaðs verjanda síns á rannsóknarstigi, S-kk-ef A-kk-ef S-kk-ef hæstaréttarlögmanns, 25.100 krónur. Er þóknun í báðum tilvikum ákveðin með virðisaukaskatti.

Af hálfu ákæruvaldsins flutti málið S-kk-nf F-kk-nf S-kk-nf, fulltrúi lögreglustjórans á höfuðborgarsvæðinu.

R-kvk-nf H-kvk-nf, settur héraðsdómari, kveður upp dóm þennan.

Dómsorð:

Ákærði, B-kk-nf K-kk-nf, sæti fangelsi í 5 mánuði. Til frádráttar refsingu komi gæsluvarðhald ákærða sem hann hefur sætt frá 13. janúar 2010.

Ákærði greiði málsvarnarþóknun skipaðs verjanda síns, H-kk-ef I-kk-ef hæstaréttarlögmanns, 222.988 krónur, og þóknun skipaðs verjanda síns á rannsóknarstigi, S-kk-ef A-kk-ef S-kk-ef hæstaréttarlögmanns, 25.100 krónur

R-kvk-nf H-kvk-nf